B-kebbi: Mata ta banka wuta a gidan miji sakamakon kishi a Badariya - ISYAKU.COM B-kebbi: Mata ta banka wuta a gidan miji sakamakon kishi a Badariya - ISYAKU.COM
Home > LABARI > B-kebbi: Mata ta banka wuta a gidan miji sakamakon kishi a Badariya
B-kebbi: Mata ta banka wuta a gidan miji sakamakon kishi a Badariya
Mazauna unguwar Badariya da ke garin Birnin kebbi sun wayi gari cikin mamaki ganin yadda tsananin kishi ya sa wata mata mai suna Zainab ta banka wuta a gidan mijinta mai suna Yunusa wai domin ta sami labarin cewa zai yi mata kishiya ta hanyar auren wata mai suna Aisha.
Wata majiya ta shaida wa wani dan jarida cewa lamarin ya basu mamaki sakamakon yadda matar ta aikata wannan aiki. Majiyar ta kara da cewa akwai radi-radin cewa Yunusa yana shirin kara mata ne mai suna Aisha a karshen mako.
Kakakin hukumar yansanda na jihar Kebbi DSP Suleiman Mustapha ya shaida mana ta wayar salula cewa babu wanda ya kawo koke ko ya shaida wa ofishin yansanda da ke garin Birnin kebbi aukuwar wannan lamari kawo yanzu.
Item Reviewed: B-kebbi: Mata ta banka wuta a gidan miji sakamakon kishi a Badariya Rating: 5 Reviewed By: -